
Cu un sonrisa preciosa brillando ariba su cara, Gloria Vega, a ricibi Revista Boulevard" na su cas. Gloria Vega 
no ta un persona desconoci na Aruba. Den varios actividad e la demostra su talento cu exito. Y kende no por corda, 
con Gloria Vega conhuntamente cu e grupo musical ”Crystar* como cantante y bailarina, den e show "’Sabado 
Sensacional** a sabi di causa furor cu su actuacion cual show a ser transmiti pa varios parti di mundo pa 
**Venevision**. Actualmente Gloria ta formando parti di e banda musiCal ”Oreo” como cantante bou direccion di 
Claudio Philips. Un cantidad di trofeo cu e la logra conquista durante su carrera artistica tabata forma e 
preciosidad di su cas. Ariba e sofa den e sala, E Principe Arubiano, Hildward Croes, tabata relaha su mes 
disfrutando di un novela cu tabata hungando na un di e canalnan di Venezuela. Hildward Croes a lanta for di e 
sofa pa duna su saludo y despues a kita e zonido di e television. 



Gloria Vega riparando e atencion, 
cu mi tin pa tur e trofeonan y 


premionan cu e la conquista como 
cantante, compositor, bailarina y 
modelo cu un voz 
orgulloso a bisa lo 
siguiente den mi 
direccion: "Tur 
esakinan mi a logra 
gana for di dia cu 
mi a cuminza bira 
activo ariba tereno 
artistica. Nan ta mi 
orgullb," Gloria a 
bisa mirando den 
direccion di 
Hildward, mientras 
cu mi a tuma lugar 
den un stul cara pa 
e television. "Pero 
si, tur mi exito, mi 
tin di gradici esaki 
na Hildward. No ta 
un mentira, pero 
Hildward ta un 
ehemplo grandi pa 
mi carrera. No ta 
berdad Hildward?" 
Gloria a bisa 
mientras cu e la coi 
e garganta di 
Hildward tene y a 
pone su labiosnan 
corra ariba cara di 
Hildward, y a 


recompensa su persona cu un sunchi 
fuerte. Un sunchi consistiendo di e 
idioma amor. Gloria kende tabata 
sinta ariba e sofa banda di Hildward 
tabata luci igual cu un flor den 
rayonan di solo. "Bo sa," Gloria a 
bisa, "si mi mester tende Hildward 
papia di su musica, mi ta yena di 
inspiracion pa scirbi cancion y 
tambe pa canta. Mi ta sinti mi hopi 
orgulloso mes di tin Hildward como 
mi mucha homber. E ta mi tesoro," 
Gloria a bisa mientras cu e la pone 
su man robez den e man derecho di 
Hildward na unda nan dedenan a 

palabra haci na "Revista Bouievard". Ariba efecha 
19 September 1992, Hildward Croes a pasa un 
reenchi na dedenan di Gloria Vega, deciarando 
asina nan amor pa otro oficialmente. Nos palabra 
di felicitacion pa Gloria y Hiidward y cu pronto nan 
lo ser bendiciona ariba altar como un pareha feliz 


cuminza caricia otro. Un caricia di 
un amor cu ta floreciendo. Pa un 
momento Gloria a mantene un silen- 
cio y despues a bisa lo siguiente; "Bo 
sa, pa mi ser franco, tur loque ta 
felicidad pa Hildward, ta ser acepta 
cu mil amor pa mi corazon." Pa un 
momento Hildward cu un hari chi- 
quito ariba su cara, a dirigi su 
miradanan den e wowonan bunita di 
Gloria y despues a bisa lo siguiente: 
"Mi ta haya esaki un complimento 
grandi pa tende esaki di Gloria. 
Pasobra enverdad, Gloria ta e mucha 
muher, cu mas den e mundo aki tin 
un nificacion pa mi corazon." Na e 
momento ey un brommer cu tabata 
pasando a produci un desordo 
pasando ariba e voz di Hildward. 
Ariba e pantalla di television un 
pareha enamora tabata discutiendo 
cu otro. 

Boulevard: "Pero un bida artistico 
tin su obligatorio pa cumpli y esaki 
no por trece dificultad den boso 
caminda di amor?" 

"Awel," Gloria a contesta, "bo tin 
razon. Pero ariba esey nos a pensa 
caba y despues unda cu nos bai, nos 
mester ta hunto. Pasobra nos tin 
planifica, pa den futuro nos lo traha 
hunto. Pero si," Gloria a bisa aserca, 
"promer cu esey nos mester ta uni pa 
semper. Bo por comprende mi?" 
Hildward pa un momento a wanta su 
rosea aden y despues a bisa: "Gloria 
tin razon. Ta posible cu den futuro 
nos lo traha cu otro. Y mi no ta mira 
pakico no por! Pasobra bo tin cu 


comprende, cu nos 
conoce otro caba, 
promer cu mi a cumin- 
za traha cu "Wilfrido 
Vargas" como artista 
profesional, pa 
despues traha cu 4.40 
cual actualmente ta un 
di e bandanan latino 
mas popular casi 
mundo completo. Y si 
bo por comprende 
bon, ta hopi sacrificio 
mi persona y Gloria 
mester haci, pa hopi 
vez nos ta leu for di 
otro. Anto ya esaki ta 
nificacion di e com- 
prencion cu nos amor 
pa otro ta berdadero." 

Gloria na e momento 
ey tabata scucha cu tur 
su atencion na e 
palabranan cu ta ser 
produci pa Hildward. 

Su cabeinan preto 
manera un nubia 
tabata cubri su cara 
limpi y bunita. 

"Hildward tin razon," 

Gloria a bisa mientras 
cu su labiosnan a 
forma un sonrisa 
bunita ariba su cara. 

"Con mi a sera conoci 
cu Hildward? Esaki a bai di e forma 
aki," Gloria a contesta, "mi a sera 
conoci cu Hildward durante un 
grabacion di un jingle cu nos mester 
a graba. Aunque cu e dia ey, nos no 


ta tin intercambio di palabra serio cu 
otro, sinembargo, mi corazon a duna 
mi e mensahe, cu Hildward lo ser mi 
cielo pa mi ariba e mundo aki. Pero 
e mensahe aki a bin haya su razon, 
ora cu ariba 27 Januari 1989, mi 

mester a haci un ensayo pa canta den 
Carnaval infantil. Mihor bisa, cu mi 
ta considera esaki, como un amor 
den promer mirada. Y te awe nos 
dos ta hunto. Hildward ta e principe 
di mi corazon," Gloria hariendo di 
un forma bunita a bisa. Ariba cara di 
Hildward tambe a aparece un hari. 
Un hari cubri cu felicidad pa e ad- 
miracion cu e la haya serca e mucha 
muher, cu tanto tin su alma den ten- 
tacion. ”Laga nos ser franco," 
Hildward a cai den e combersacion, 
"Gloria ainda ta studiando pa "Com- 
unicacion Social", y mi ta desea for 
di mi corazon, pa Gloria por termina 
su estudio pa e por sigui desarolla. 
Y ora ta asina leu, lo yega cierto 
momento cu nos lo prepara pa uni cu 
otro oficialmente. Pero si," 
Hildward a sigui bisa, "mi mes ta 
pensando den e direccion pa un 
tempo retira for di e bida artistico. E 
ta algo hopi cansable pa tur ora 
mester subi avion, y haci viahanan 
largo y drumi den diferente hotel. 
Pero naturalmente, cu nos por 
residencia tambe den exterior of 
traha na Aruba mes. Y e ora ey nos 
por biba hunto pa asina nos tin un 
bida mas familiar. Bo por com- 
prende kico mi kier meen? E mer- 
cado na Aruba pa un bida artistico 
ainda ta poco chiquito, Hildward a 
bisa dirigiendo su mes den mi direc- 
cion. 



E discoteque cu ta 
move di cas pa cas 
y cu ta laga bo move 
semper bai y cu su 
efectonan di luz, 
sublime. 

JUAN CARLOS HILL 

Boulevard: "Y kico Gloria ta desea 
pa cambia di Hildward su persona?" 
"Con?" Gloria a reaciona pa despues 
bisa liher aserca: "Awel, su pun- 
tualidad! Esey ta laga hopi di desea," 
Gloria cu un tono halto y un hari a 
bisa. Hildward na e momento ey a 
cuminza hari. "No hari!" Gloria 
dirigiendo su mes na Hildward cu un 
mitar hari ariba su cara a bisa. Un 
hari cu ta pertenece na e mundo di 
amor. Hildward na e momento ey a 
cuminza hari mas duro ainda, 
mientras cu e la dal cu su dos man- 
nan ariba su rodilla, di tanto pret cu 
e tin. Un contesta di Gloria cu a ser 
contesta sorpresamente pa 
Hildward. E no a spera esey di 
Gloria. Na e momento ey e telefon 
den sala a resona. Gloria a lanta for 
di e sofa pa bai na e telefon cual ta 
kedando na un muraya cu ta dorna 
cu diferente 
potret grandi di 
G 1 o r i a . 

Hildward a 


palabra ey nan tur dos a cai den 
harimento. Un harimento cu a cubri 
e sala cu e imagen di un pareha cubri 
pa felicidad y amor."Ai, "Hildward 
a bolbe tuma palabra, mientras cu 
Gloria a keda dirigi su miradanan 
directamente den e wowonan di 
Hildward, "mi ta kere cu Gloria tal- 
vez tin razon. Enverdad, mi pun- 
tualidad ta laga un poco di desea. 
Casi nunca mi no ta yega na e ora cu 
Gloria ta desea di mi persona." Un 
momento," Gloria cayendo den e 
combersacion a bisa, "no talvez mi 
tin razon, pero ta asina ta. Bo sa, mi 
no por comprende te ainda, ta con 
Hildward ta haci, pa e por cumpli cu 
su debernan artistico. No," Gloria 
sacudiendo su cabez a bisa, "pa mi 
te ainda esaki ta algo incompren- 
dible. Ora mi mester bisa Hildward, 
pa e yega cas serca mi seis or punto 


provecha for die 
ausencia di 
Gloria y a bisa lo 
siguiente cu un 
hari chiquito 
ariba su cara: 
"Ah, mi no por 
yuda, talvez ta 
pesey mi ta 
Croes." Pero 
m u c h o 
Hildward no por 
a bisa mas. 
Gloria a regresa 
mesora y a bisa 
den direccion di 
Hildward cu su 
mannan teni na 
su ceintura y cu 
un cara di banda 
lo siguiente: "Ai 
no Hildward, 
esey no ta dis- 
culpa. Lubida. 
Esey no tin nada 
di haci cu pun- 
t u a 1 i d a d . " 
Despues di e 

cero-cero, seis or y mey tranquil e ta 
cana kibra manera nada no a pasa. 
Ai Hildward ta puntual!" Gloria cu 
un tono bofonante a bisa. Peró 
Hildward no a preocupa su mes 
loque Gloria ta bisando y a cai den e 
combersacion: "Tende, mi taconoci 
como un persona pasivo cu ta tuma 
tur cos cu calma y cu tur mi tempo. 
Pero ora mi ta trahando ta algo otro. 
Bo a comprende mi? Pasobra e ora 
ey, mi mester cumpli cu deber di mi 
trabou. Pero e asunto pa bishita 
Gloria no ta un trabou, Ademas mi 
no ta mira nada malo den esaki pa 
yega algun minuut laat serca 
Gloria." Gloria a tene su mannan 
dilanti su boca y a bisa: "Ai, tende 
kico e tin pa disculpa! Pero laga nos 
cambia di combersacion," Gloria a 
bisa. Un hari a aparece ariba cara di 
Hildward tras di lomba di Gloria. E 
por a logra convence Gloria. "Pero 
no worry,’ Gloria a bisa, " paso pa 


paso y cu calma y di un manera 
pasivo sinembargo Hildward ta 
yega serca mi toch na mi cas. Pero 
den futuro mi lo percura pa 
Hildward por ta un persona di pun- 
tualidad. Y mi sa cu mi lo logra," 
Gloria a bisa cu un tono di confian- 
za. 

"Con?" Hildward a reacciona ariba 
pregunta di Revista Boulevard. Cu 
nos ta kere den casamento? Y cuanto 
yiu nos lo kier tin?" pa un momento 
Hildward a mira na Gloria y despues 
a contesta lo siguiente: "Claro cu si. 
Casamento ta un traducion. Pero por 
lo pronto, nos ta spera te ora cu e 
fecha apropia yega." 

Gloria: "Mi deseo ta pa nos por yega 
na haya dos yiu. Un mucha muher y 
un mucha homber. Esey ta parce mi 
algo fantastico. Bo tambe no ta di 
acuerdo cu mi Hildward?." 
Hildward a knik cu su cabez y a bisa: 


"Den mi bida, mi por a goza di e 
oportunidad pa studia den exterior, 
y haci mi mes profesional den mi 
ramo. Ademas suerte por a toca mi 
persona, di por a traha cu gruponan 
musical di fama internacional. 
Pesey mi ta desea di corazon, pa 
Gloria tambe por termina su estudio 
cu exito. Pasobra un estudio ta algo 
di valor pa den futuro. Y ora ta asina 
leu cu Gloria, nos lo tuma e pasonan 
necesario pa por uni pa semper," 
Hildward a bisa cu un tono bon com- 
prendible. 

Entre e cantidad di premionan cu 
Gloria kende actualmente ta actuan- 
do cu e grupo musical "Oreo" , tin 
un disco di oro ta luci. 

Hildward: "E disco di oro ey, ta un 
regalo cu mi a trece pa Gloria, na 
December ultimo, cu mi a cumpra 
durante un gira cu nos ta tin na 
merca, unda cu nos a toca na 
"Universal Studio" na HoIIywood. 

Mi a trece e disco ey pa Gloria, cual 
disco ta carga nomber di e cancion 
"Manangial" cu mi a composita pa 
Gloria, pa e por a participa den "Fes- 
tival di "OTI" aña pasa. Gloria no a 
triunfa den e festival, pero sinem- 
bargo pa mi si, Gloria merece e 
premio ey." Hildward kier a sigui 
papia, pero Gloria a cai den e com- 
bersacion y a bisa lo siguiente: 
"Mira, si bo ripara bon den mi cas, 
bo ta mira hopi trofeo cu mi a logra 
di haya. Pero den tur e premionan cu 
mi tin, e disco di oro ey ta esun di 
mas valioso pa mi persona. Mi no a 
triunfa y no a bende ningun copia di 
e disco ey. Sinembargo cu e premio 
ey cu mi a haya serca Hildward, mi 
a logra triunfa te den profundo di mi 
corazon. Con? Cu mi ta haci falta di 
Hildward ora e ta haciendo un gira 
musical? Claro cu si, cu mi ta 
haciendo su hopi falta mes, ora cu e 
ta trahando pafor di Aruba. Pero 
kico haci mas," Gloria hisando su 
schouder a bisa. E mester cumpli cu 
su deber. Pero di otro manera, toch 
nos ta keda den contacto cu otro pa 
medio di telefon. Pero mi tin un cas- 
sette cu mi a haya regalo for di 
Hildward di "Juan Luis Guerra y su 
4.40", cu nan a graba durante un 
actuacion bibo, y mi ta toca esey tur 
anochi den mi camber. Ademas mi 
tin hopi recuerdo di Hildward den 


mi camber. Y promer cu mi bai 
drumi mi mester sunchi un di e 
potretnan di Hildward. "Si," 
Hildward a interumpi Gloria, "y ora 
cu Gloria sunchi mi potret, pa leu cu 
mi por ta, mi ta sinti con su sunchi 
ta klap," Hildward a bisa cu un hari 
ariba su cara. "Gloria a pasa su lip- 
nan ariba otro y despues a bisa lo 
siguiente: "Akinan bo por ripara, 
loque cu Hildward a bisa, cu mi 
sunchinan di tur manera tin su 
valor." Hildward a hari pa loque 
Gloria a bisa. Pa un momento 
Hildward a sera su wowonan y 
despues a bisa: "Stima otro y sinem- 
bargo leu for di otro. Pero nos amor 
pa otro ta asina fuerte, cu no tin nada 


pa kibra esaki den e mundo aki." 
Gloria pa un rato a mantene su rosea 
aden y despues a bisa: "Bo sa, tin 
hende cu talvez ta trata pa pone un 
muraya entre mi persona y 
Hildward, pero envano," Gloria a 
bisa mientras cu su man ta carician- 
do e man di Hildward. "Pero bo por 
kere mi palabra, pasobra ni cuanto 
obstaculo cu nan ta haci pa kibra nos 
amor, hamas y nunca nan lo por 
logra pa separa nos for di otro. Nos 
amor ta pa eternidad ademas un 
amor oficial. Hildward ta e strea cu 
ta alumbra mi corazon pa awe, 
mayan y pa semper." 

Patricia y John tabata hungando cu 
nan dos yiu hombernan ora cu e 
telefon a resona. Un esfera 
agradable na e momento ey tabata 
reina den e sala, ora cu Patricia a pidi 
su disculpa pa e bai coi e telefon den 
cushina. Patricia a crusa su dedenan 
ariba otro na momento cu e la hisa e 
telefon for di haak. E ta sperando 
ariba un telefon di su docter di cas, 
pa e resultado di un test cu e la haci, 
cu e por ta na estado si of no. Patricia 
ocupa pa nervio a cuminza resa e 
siguiente: "por fabor mi bon Dios, 
haci un milagro pa mi no ta na es- 
tado." Patricia y su famia ta bibando 
for di un salario miserable. Y awor 
mes cu ta nan cuatro so, nan ta 
pasando duro pa enfrenta e bida. 

Pero no ta pa motibo di su casa, nan 
ta hibando un bida duro. E economia 
no ta bayendo bon manera debe ser. 
Na momento cu John a ser emplea 
na un departamento como floor 
manager, su supervisor a duna su 
casa hopi speranza, cu den futuro su 
salario lo ser aumenta. Basa ariba e 
futuro bunita cu a ser pinta pa su 
persona, nan a dicidi di cumpra un 


cas. Patricia a mantene su trabou, te 
ora cu su yiu homber, Daniel a bin 
na mundo. Pero awor cu economica- 
mente e departamento na unda John 
ta traha ta bai malo, nan tambe ta 
sinti esaki. John durante dos aña no 
a haya ningun aumento di salario. Y 
ademas John ta coriendo un peligro 
cu e por ser retira for di trabou. 
Patricia semper a percura pa no cai 
na estado, pero ora cu su 
menstruacion a tarda, e la cuminza 
preocupa y a bai haci un test na su 
docter di cas. Su man tabata tembla 
ora cu e la lanta e telefon y a pone 
na su horea. "Patricia, mi palabra di 
felicitacion. Bo tin un baby na 
caminda. Mi ta spera cu e noticia aki, 
lo haci bo hopi contento," Docter 
Blumenfields a bise cu un voz 
resona pa entusiasmo. 

Na momento cu e telefon a sera, 
Patricia a keda manera paraliza. Ta 
kico lo resulta si John mester haya 
su retiro for di su trabou? Ta con nos 
por sobrevivir e ora ey cu un baby 
nobo den cas? Patricia den su mes 
tabata pensa. Despues e la yama 
John den cushina, pa participa e 
noticia cu e la caba di haya for di su 



docter. Pero John por a lesa delanta 
caba ariba e cara di su señora, e 
noticia cu e tin pa conta su persona. 
John a tuma su señora den su braza, 
mientras cu e la cuminza caricia 
Patricia, kende na e momento ey a 
cuminza yora. "No preocupa bo, mi 
amor," John a trata na consola su 
señora, "mi ta stima bo y bo por 
conta ariba mi apoyo. Patricia, ser 
contento y feliz, esaki ta deseo di nos 
Señor na cielo cu kier regala nos un 
baby. Patricia bou di snikmento a 
contesta lo siguiente na su casa: "No 
preocupa! Bo mes por comprende 
cu nos no tin manera pa mantene un 
otro boca." 

PATRICIA DOMINA PA 
ANSHA 

Durante cu John tabata caricia su 
señora, Patricia a bisa: "John, 
despensa mi, pero mi ta kere, cu mi 
mester comete un abortus. Esaki ta 
e unico solucion cu mi ta mira pa 
nos." Den e sala, e harimento di nan 
dos yiunan homber ta scuchable. 
"Patricia," John a bisa, "tende con 
nos hogar ta ser bendiciona cu 

harimentonan alegre cu nos dos 
yiunan ta produci. Bo’n ta contento 
y orgulloso cu nan?" E cabeinan 
suave di su señora tabata forma un 
sorto di cuadra rond di e cara bunita 
di Patricia cual ta cubri cu lagrima. 
Patricia sa, cu semper John tin e 
deseo pa nan hogar ser bendiciona 
cu un yiu muher. 

"Patricia," John a bisa, "bo no 
mester perde speranza. Talvez mi 
por encontra un trabou cu un mihor 
pago. Aunque cu nos tur ta na altura 
cu economia no ta di e bunita ey. 
Pero nunca bo’n sa delanta unda mi 
suerte ta," John cu’n speranza den su 
voz a bisa. Pero Patricia ya ta 
domina pa ansha pa basta tempo 
caba, cu John no ser retira for di su 
trabou. Y si esey mester tuma lugar, 
ta con nan lo tin cu haci pa paga ariba 
nan auto y cas tur luna? Na e 
momento ey nan atencion a ser hala, 
pa e voznan di nan dos yiu homber, 
cu a bin den cushina pa busca algo 
di co.me. 

Patricia a pone algun hamburger 
hasa, mientras cu John a cai sinta na 
mesa cu un potlood y schrift hacien- 
do algun calculacion, pa trata na 
saca afor con financielmente nan ta 
para. Patricia por a ripara e 
problema cu nan tin ariba cara di su 
casa. Patricia casi no por a come e 
anochi ey. Leu den su pensamento e 
ta pensando e siguiente: "Pero ta con 

nos por soporta e bida dificil aki, cu 
un otro baby den cas?" Continua- 
mente e pensamento aki tabata ron- 
dona su persona. Despues cu nan a 
caba di come nan cuminda di 
anochi, Patricia a hiba su dos yiunan 
den nan camber. 

MALSOÑO 

Durante di marduga, Patricia a 
despierta for di un mal soño cu e la 
soña. E la soña cu nan baby a ser naci 
y con e tabata yora pa çuminda. 
Mientras cu John a yega cas, cu un 
cara tur desgusta pasobra e la perde 
su trabou. 

Ora cu e wekker di e oloshi a resona, 
Patricia tabata sinti su mes igual cu 


e no a drumi durante henter anochi. 
Na momento cu John ariba e mainta 
ey tabata feita su mes, Patricia a bisa 
John lo siguiente: "John, mi a tuma 
un decision, mi lo bai na mi hefe di 
antes, y trata cu mi no por logra haya 
un trabou eynan atrobe." Pero John 
a sacudi su cabez y a bisa: "No mi 
amor, bo lugar ta den e cas aki, pa 
brinda nos yiunan e atencion y e 
amor di mama cu nan mester." 
Patricia a dicidi di scirbi un carta na 
e asosacion pa e mamanan cu ta den 
problema pa un conseho. Despues di 
algun dia Patricia a ricibi un contesta 
ariba e carta cu e la scirbi. Den cual 
carta ta ser conseha na su persona, 
cu e unico manera pa e por resolve 
su problema ta haci un abortus. 


ZAPATO LUCERO 


Nos tin boots largo blanco i preto te na rudilla 
Boots diferente estilo pa mucha, dama i caballeros 
Jacket di cuero, saya i carson di cuero 
Tas di puro cuero 

Zapato blauw di cuero bon usable pa uniform 
i mucho mas. 

Pa tur informacion 
Tanki Leenaert 277-B - Tel: 38834 
Horario 9.00 a.m. pa 12.00 - 3.00 p.m. pa 8.00 p.m. 


7 



















LQPEZ SAND-Si STONES 
TA BENDE 

SAPfTO 
PIEDRA 
GRANIET 
Calidad Umco 

Tel: 28448 - 36423 



Patricia sa, cu no a keda su persona 
ningun otro solucion mas. 

Na momento cu John e atardi ey a 
regresa for di trabou, e la pone un 
sunchi amoroso ariba e labiosnan 
cora di su señora. Despues cu un 
sonrisa John a keda mira den e 
wowonan di su señora. E muchanan 
contento y bou di desordo a core bin 
den sala pa saluda nan tata. Patricia 
na e momento ey mas cu nunca, por 
a realiza ki contento y feliz John a 
keda ora cu e muchanan a bin saluda 
nan tata. Despues tambe diripiente 
un sintimento di mama a ocupa di su 
persona. E baby cu ta na caminda, ta 
un regalo di su casa cu tanto e ta 
stima. Patricia sa, cu como mama e 


propio baby cu ta na caminda. No 
tabata importa Patricia nada mas, ' 
con nan lo tin cu haci si of no. E baby | 
pa su persona ta bon-bini na mundo. 

Na unda cuatro boca por come, | 
cinco boca tambe por come. Patricia 
den su mes a pensa lo siguiente: "Mi 
no por saca afor ainda, con nos tin di 
haci pa alcanza e placa necesario cu 
mester. Pero si di un cos mi ta sigur, 
cu den nos hogar tin mas cu bastante 
amor pa un baby mas. Ademas 
yoramento di un baby ta bendicion 
y felicidad di un hogar. Mi lo ricibi 
e baby cu tur mi amor como un bon 
mama cu un famia mester. 


E 

GANGSTER- 
NAN NO TA TIN 
COMPACION 
CU DOS 
MUCHA 
MUHER JOVEN 

”Kico nos lo bai haci awe nochi 
amigonan? Mi no ta kere cu nos 
tin di bai drumi tempran awe 
nochi/' Den un caminda smal, cu 
ta ser usa masha poco, nan ta para 
cu nan ocho. Ocho joven bisti cu 
jeans, cu no sabi kico nan mester 
haci pa disfruta di nan tempo. Nan 
wowonan ta corra y chiquito di 
tanto alcohol cu nan a bebe. 

Tabata ariba un diasabra pa mas o 
menos 3’or di marduga, na momen- 
to cu e rumannan Terrier tabata para 
rond di nan lider. Nan ta perdiendo 
pasenshi y tabata vervela nan mes. 
Diripiente e stem di Dominique, e 
ruman mas bieu entre nan triun- 
frante a resona su voz: "Tende, 
pakico nos no ta bai dal algun drinks, 
na cas di e muher cu antes tabata mi 
señora? Cu un poco esfuerzo, nos tur 
lo por goza di su curpa. Aunque su 
amante Alain tambe lo ta presente, 
toch nos lo trata pa goza cu e muher 
ey. Y kere mi palabra, bon nos lo 
pasa sigur." Bou di harimento nan a 
bin di acuerdo cu otro, cu nan lo bai 
duna e ex-esposa di Dominique un 
bishita. Asan Husenaj a pega un 
sigaria y bou di harimento a bisa lo 



no por ser un bordugo y mata su 




SUPERMARKET 


Santa Cruz 246 


Tel.: 28420 


E Supennercado na alcance di bo cartera 
Comestible - Pan Fresco - Berdura y mucho mas 
CARNICERIA 

Lomito - Entrecanto - Steak y tur clase di beleg 
Tur clase di liquor pa bo ñesta. 

E bandido principal no conoce compacion 


siguiente: "Ya mi por imagina 
caba, con dushi mi lo bai pasa cu e 
muher ey." Despues cu su 
wowonan yen di deseo e la dirigi 
su miradanan na su otro 
compañeronan. Tabata 3’or di 
marduga, ora cu lusnan ariba 
bright e dos autonan cu un 
velocidad halto a corre drenta Rue 
Gerbault pa despues para dilanti 
cas number 30. E portanan di auto 
a ser habri y un pa un nan a sali for 
di e autonan. Manera un lider 
Dominique Terrier a cana dilanti. 
E la subi e trapi, y ya un seconde 
despues, e tabata para dilanti e 
porta. "Hey," e la bisa su 
compañeronan, "e porta ta sera. 
Pero esey no ta problema, mi lo 
bati na e porta te ora cu e ser habri." 
Dominique a cuminza bati na e 
porta. Pero su batimento na e porta 
no a ser contesta. Ta parce cu no 
tin hende na cas. 

Despues e otro siete hombernan 
tambe a yega serca, y un pa un nan 
tambe a cuminza bati ariba e porta. 
Pero envano. "Caramba," un di e 
bandidonan a bisa, "mi ta spera cu 
e muher ey ta na cas. Mi deseo awe 
nochi pa un muher ta mas grandi 
cu nunca." Dominique a bolbe bai 
na e porta y a cuminza grita: "Ban 
mira y haci liher Jaqueline, habri e 
porta! Nos a biñ serca bo pa bebe 
algo. Y nos no ta kere, cu bo ta un 
mal hende pa nenga nos! Haci 
liher!" Dominique perdiendo pasen- 
shi a grita. Porfin un zonido di un 
yabi cu a ser hinca den e slot por a 
ser tendi. E porta a ser habri. Un cara 
di un homber domina pa soño a 
dirigi su mes ariba e hombernan. 
Tabata Alain, e amante di Jaqueline 
kende a habri e porta. Alain no a 
haya e tempo necesario pa spierta 
bon for di su soño, pa por a realiza 
kendenan tabata para dilanti su 
porta. Cu mannan bruto e la ser 
pusha paden. Bou di harimento e 
gangsternan a cana drenta paden. 
"Ban mira, sirbi nos cu algo di bebe! 
Nos tin un sed terrible. Y kico 
bosonan ta pensa amigonan? Boso 


no ta haya holor di hende muher aki 
den?" 

NO POR FABOR! 

"Por fabor Dominique," Alain a 
protesta, "no haci tanto desordo 
asina . . . ademas, Jaqueline no ta 
akinan ...." 

"Pero ta kende e homber ey ta?" 
Dominique mustrando cu su dede na 
un homber den pyama a puntra. 
"Esey... Esey ta Eric, un alumno di 
mi ruman muher, kende ta haya les 
di exercicio. E tabata di bishita serca 
nos, y e la pidi si ta posible pa e por 
keda drumi serca nos." Un pa un nan 
tur a rondona Alain, kende na e 


momento ey tabata ser domina pa 
un susto total. 

"Tende," Alain a bolbe bisa, "si 
boso sigui haci tanto desordo 
asina, boso ta lanta e dos mucha 
muhernan for di soño... y ademas 
ta hopi laat caba." 

"Ha-ha," un di e gansteman bou di 
harimento a bisa, "boso a tende 
bon kico e homber ey ta bisando? 
Tin muher den e cas aki y ta exac- 
tamente ta esey nos mester. No ta 
asina? E la dirigi su mes cu yen di 
deseo na e otro hombeman. "Ta na 
unda e damanan ta?" Dominique a 
bisa mientras cu e la coi Alain su 
brasa tene y a ranca e homber na 
un forma bmto pa den cushina, pa 
despues obliga Alain pa duna nan 
algo di bebe. Despues Dominique 
acoi direccion paecamber. "No!" 
Alain a cuminza roga. Laga e 
mucha muhernan ey tranquilo. 
Nan ta dmmiendo. "Eric, e alum- 
no bisti den pyama tambe a cumin- 
za trata pa stroba e homber, pa e 
no bai den camber. "Mira homber, 
no stroba mi. Hala for di mi camin- 
da." Y cu tur su forza e gangster a 
pusha e alumno un banda, pa 
despues e habri e porta di e cam- 
ber. Ariba un cama basta grandi, 
ta tin dos mucha muher di diezseis 
pa diezsiete aña sinta yen di miedo 
y temblando di susto banda di otro. 

Den nan wowo ta lesable e susto y 
e panico cu nan ta hibando. "Hallo," 
e gangster a bisanan, "pakico boso 
tambe no ta ban den sala serca nos, 
pa bebe algo? Nos tin gana di sera 
conoci cu bosonan!" Den cushina e 
botternan di cervez tabata pasando 
di man pa man, un unda cada gar- 
ganta ta ser muha. Un silencio a 
reina na momento cu e dos mucha 
muhernan ocupa pa spanto, a cana 
drenta den cushina hunto cu 
Dominique. Alain, kende ta morto 
spanta, cu trabou por a bisa algo. 
"Tende ... priminti mi... cu... cu 
boso ... no ta haci nan nada..." 

NA UN MANERA BRUTO 

Nos ta drecha tur tipo di machine di Oficina 
Nos prijsnan ta combiniente 
Servicio garantiza. 

FRANS CROES 

Office Machines & Repair Shop 


Wilhelminastraat 23 
P.O. Box 692 


Tel: Off: 22363 Tel: Home: 33136 



E voz di Alain a bai perdi den tur e 
papiamentonan cu tabata resona den 
cushina. Un tras di otro e cerveznan 
ta ser bebi. E dos mucha muhernan 
tabata pega cu otro na muraya di 
tanto miedo cu nan tin. Nan ta trata 
di evita e miradanan cu e hombernan 
tabata dirigi ariba nan curpa y pecho 
asinajoven. 

Despues inespera di un forma bruto, 
e lider di e gangsternan a pasa su 
man rond di e cintura di Carola, e 
mucha muher joven. E homber bruto 
tabata trata pa hala e mucha muher 
serca su persona. Carola a cuminza 
grita: "Laga mi los! Bo no tin ningun 
derecho pa mishi cu mi!" Carola a 
trata pa los su mes for di e garanan 
bruto di e gangster. Pero e homber 
tabata mucho fuerte. Dominique tin 
su persona bon teni. Hambra, 
Dominique tabata tratando pa en- 
contra cu e labiosnan di Carola pa 
asina e roba un sunchi. E otro ban- 
didonan tambe a hala serca. 
Diferente mannan a bai den e direc- 
cion di e mucha muher pa caricia su 
curpa joven. Carola tabata temblan- 
do di susto, miedo y verguenza. 
Dominique a forsa su victima pa bai 
den gang cu su persona. E mucha 
muher a cuminza grita atrobe pa di 
tanto vez. Pero su grito a ser domina 
na momento cu e bordugo a pone su 
boca ariba su labiosnan corra. E bor- 
dugo a lastra e mucha muher te na 


drempel di e camber. Eynan Carola 
a trata na tene y wanta na e porta. 
Pero e homber na un manera di be- 
stia, a gara e mucha muher na su 
garganta y a scheur su japon di ariba 
te abou. Despues e la benta e mucha 
muher ariba cama. Cu un sonrisa di 
diablo, e homber tambe a subi ariba 
cama. "No... no," Carola yorando a 
grita, "no haci esaki cu mi! Bo ta un 
bestia ... bo ta un monstruo!" 

Un biaha mas e joven bisti napyama 
a bolbe trata na stroba e gangster, pa 
asina e no abusa di e mucha muher. 
Temblando di rabia y odio e joven a 
tira su mes mey-mey di e gangster y 
e mucha muher pa trata lo peor. 


"Mira, boso bin yuda mi cu e mucha 
homber fastioso aki!" Despues di un 
forma grosero y fresco, e mes a coi 
e joven gara, y a pushe den baño. E 
homber a sinti un gozo pa por a 
ripara cuanto susto e joven tabata 
hibando na su man. 

SU CARA TABATA CUBRI CU 
LAGRIMA 

"Ban miradushi," Dominique abisa, 
"ban haci un poco amor cu otro. Bo 
no ta tende kico mi ta bisa bo? Ban, 
haci algo y liher!" Dominique cu un 
tono bruto a comanda e mucha 
muher. Den un corto tempo henter e 
cas tabata bou di desordo di 
gritamento y yoramento. Un poco 
rato despues, e bordugo di e victima 
atrobe a aparece den e drempel di e 
porta di e camber. Ariba su cara tin 
un sonrisa falso. Tabata riparable cu 
e no tabata bastante satisfecho, 
pasobra e no a logra su kier y deseo 
asina facil. Den su wowonan bo por 
a lesa e deseo amargo di un sadista. 
Carola a keda benta ariba cama cu 
wowonan habri di ansha cu e ta 
hibando. E tabata trata pa scapa for 
di e otro gangsternan, pero envano. 
Un di e gangsternan a haya e ordo pa 
trata pa stroba Carola di grita. Un 
otro ta tin su pols teni, mientras cu 
un di nan tabata comete abuso 
sexual cu e mucha muher. 


Dominique cu un odio a cuminza 
grita su amigonan pa yudanza: 


E refresco pa tur generacion 

Refrescante tur momento 
cu su sabor autentico, cu no por 

wordo iguala. 

Victoria Bottling Co. 

E homber tin tur su tempo. Su man- 
nan no tabata salta ningun parti di e 
curpa joven di e mucha muher. Un 
silencio a cuminza reina den e cam- 
ber. Un di e bordugonan a hala serca 
di e cama y a bisa lo siguiente: "Ban 
mira. Mi tambe kier goza un poco." 
Pero e hefe di e gangsternan, 
Dominique, a pusha tur e otro hom- 
bernan un banda y a bolbe aserca e 
mucha muher bisando lo siguiente: 
'"’No, ningun coi loco. Awor ta mi 
ta na tumo atrobe." Carola ta tin su 
wowonan sera. Su cara ta cubri cu 
lagrima, causa pa dolor y verguenza. 
Despues Dominique a bira su cara 
den direccion di su amigonan y a 
comanda lo siguiente: "Tende, boso 
bai tira un bista ariba e joven, cu mi 
a sera den bañ!" Cu trabou su voz 
tabata sali ariba e desordo cu a bolbe 
cuminza reina. Despues e bandido, 
Gerard, a cana yega serca di e cama 
y a cuminza trata pa logra Carola pa 
e por cumpli cu su placer. Pero 
Dominique a rabia y a cuminza grita 
cu un voz duro: "Hala for di akinan!" 
Despues tambe Dominique a lanta 
su braza y a dal Gerard un mokete 
mientras cu e la puntra lo siguiente: 
"Y ta na unda e otro mucha muher 
ta? Boso bai busce pa asina e tambe 
por goza un poco!" 

CASTIGA 


E mucha muher a ser lastra pa den 
camber pa un di e bandidonan. E 
mucha muher, Felecia, a cuminza 
grita ora cu e la mira den kico su 
amiga ta pasando. Un di e ban- 
didonan a pone su man rond e cin- 
tura di Felicia y a bisa: "Tende kico 
mi ta bai bisa bo. Mira bon, pa bo no 
spanta ora bo turno yega!" Felicia a 
cuminza grita: "Laga mi amiga los! 
Lage los. Lage los. Boso ta igual cu 
monstruo!" Despues di e palabranan 
ey tambe, Felicia a kita su cara pa no 
mira kico ta pasando. Pero envano. 
Un man fuerte a coi su cara tene den 
e direccion pa e por mira e wega 
sexual sushi cu e bandidonan tabata 
comete cu su amiga. E no por a move 
su cabez pa ningun banda. Su amiga 
ta ser castiga y e no por duna su 
ayudo. Felicia lo por keda recorda e 
caranan di e bordugonan cu no con- 
oce compacion? Tur cos ta pasando 
asina liher, cu ta igual cu ta den un 
mal soño Felicia ta pasando. 
Mientras cu entre e gangsternan e 
pregunta a surti, ta kende lo ta na 
tumo awor. Pero ningun di nan no a 
tende con un porta a habri, pa 
despues di un forma poco-poco e 
porta a ser sera atrobe. Tampoco 
ningun hende a tende e pasonan di 
un hende canando ariba meya y 
bahando e trapi poco-poco. 
Temblando, Eric bisti den su pyama 


Tabata igual cu a pasa mas cu un 
siglo, promer cu Eric por a baha di e 
auto atrobe, pa e por a drenta un 
warda di polis. Despues tambe no a 
dura mucho cu hoofdcommisaris 
Diaz, hunto cu algun otro polis a 
yega na e lugar menciona. 

Na careda nan a subi e trapi. E porta 
tabata mitar habri. Nan a encontra e 
dos mucha muheman bou yoramen- 
to. Nan tur dos a haya un nerves 
break down. E mucha muher di mas 
joven, mesora a ser hospitaliza. E 
bandidonan mes, tan pronto cu nan 
a ripara cu Eric no tabata den e baño 
mas y tampoco ningun otro caminda 
den e cas, a haya miedo y na careda 
nan a bandona e cas. Bou di 
yoramento un di e mucha muheman 
a bisa lo siguiente na polis: "Nos por 
. . . nos por a tende ainda con nan a 
start e autonan. Tabata algo horrible 
mes loque nos a pasa aden. Tabata 
danki na Alain y e joven Eric, cu 
polisnan pronto por a detene e lider 
di e gangsternan. Mas despues e 
polisnan por a detene tur e otro ban- 
didonan tambe. 

Tabata reina un silencio completo 
den sala di corte na Juni, ora cu Huez 
a laga su palabranan resona. Tres di 
e bandidonan a ser laga den libertad, 
pero nan mester a keda bou juridis- 
che toezicht. E rumannan Terrier 
consistiendo di Dominique y Gerard 
a ser declara culpáble, di a comete 
abusonan sexual cu mucha muher- 
nan menor di edad, bou di diezocho 
aña. Esun mas joven di e gangster- 
nan a ser declara culpable, como e la 
presta su yudanza na e otro homber- 
nan, y no a trata ningun momento di 
yuda e mucha muheman cu tabata 
den necesidad. Un di e otro 
gangsteman tambe a ser haya cul- 
pable. E dos mucha muhernan 
joven, Carola y Felicia ta serca nan 
mayornan atrobe. Cu nan lo por 
yega na lubida e anochi cu tanto 
sufrimento nan a pasa aden, lo keda 
un pregunta. E tabata un anochi di 
sesenta minuut. Nan lo por lubida 
esey? Of nan tin cu carga esey como 
un nubia scur pa resto di nan bida? 


a para un auto cu tabata asercando. 




E miho Baladanan di Siman 
Tur Diasabra for di 7:00 p.m. - 8:00 p.m. 
Presenta pa: 

STELLA & JOE HERNANDEZ 



Atraves di e sonido cosmico 

GALACTICA F.M. 

99.9 Mbz. 


GALACTICA 

M E P 0 

PUEBLO ORGUYOSO 


PROYECTONAN EHECUTA 1971 -1992 

Ariba tereno infrastructural, social-educativo, turistico, financiero-economico, salubridad publico, agricultura, cria y 
pesca, industria y juridico MEP a pércura durante su gobernacionan pa projectonan valioso wordo ehecuta na interes di 
nos pueblo. Sin projectonan aki un base di desaroyo amplio lo no a wordo logra. 


INFRASTRUCTURAL 

Waf di Container 
Aruba Ports Authority (APA) 
Construcccion di edificio di mercado 
Renovacion di waf na Oranjestad 
Pista di aterizaje na aeropuerto 
Plan Sasaki 

Expansion y renovacion di WEB 
Installacion di purificacion di awa 
Construccion di oficina di Domeinbeheer 
Hulpbestuurskantoor na San Nicolas 
Hulpbestuurskantoor Savaneta 
Hulpbestuurskantoor na Noord 
Hulpbestuurskantoor na Santa Cruz 
Edificio di Douane na O’stad 
Systema di telefoon nobo 

SOCTAT..EDUCATIVO; 

Casnan di pueblo rond Aruba 
Renovacion di Esso Heights y Village 
Fundacion Osticeba 
Construccion Centro di Bario Brasil 
Construccion Centro di Bario Noord 
Construccion Centro di Bario Dakota 
Construccion Cetnro Bario Lago Heights 
Idefre 

School pa Polis 

Edificio di Biblioteca Nacional 
Sporthal na Santa Cruz 
Restauracion Fort Zoutman 
Lotto pa Deporte 
Edificio Artesania 
Haci Onderstand un derecho 

TURISMO 


Camindanan di asfalt 

Brandweergarage 

Prison Nobo 

Central di Comunicacion 

Luznan di trafico 

Oficina di F.C.C.A. 

Setar 

Arubus 

Warda di polis na San Nicolas 
Warda di bombero na San Nicolas 
Reservoir di awa na Alto Vista (12500 ton) 
Switcbyard nobo W.E.B. 

School na Seroe Blanco 
Groundstation adicional Setar 


Afiliacion Interpol y Unesco 

Instituto di Cultura 

Oficina nobo di SVB 

Construccion di MTS 

School di Ayo 

Hotelvakschool 

Havo-school na San Nicolas 

MAO-school 

Vakopleiding na Eagle 

Renovacion di schoolnan tur bario 

Plaza Libertador Betico Croes 

Iluminacion di canchanan deportivo den 

Centro di Entrenimientoo Trinidad 

Renovacion y expansion Stadion Guillerm 


Construccion Bushiri Beach Hotel 
Dutch Village 

Arubahuis na Den Haag 
Manchebo Beach Hotel 















Alhambra Casino & Shopping Center 

Casa del Mar 

Holiday Inn Hotel 

Logra derecho di aviacion Arubano 

Aruba Concorde Hotel 

Golden Tulip Hotel 

Playa Linda Hotel 

Oficinanan di turismo den exterior 


FTNANCIERO-ECONOMICO; 


Introduccion di impuesto pa Lago y Shell 
Construcction di Oficina di Belasting 

Tratado belasting pa companianan di off-shore 
Institucionalisa ayudo pa desaroyo 

Banco di Desaroyo 

Banco Central 

Edificionan den Zona Liber 

Infrastructura pa un zona industrial na Eagle 

Introduccion di propio moneda 


SAIJIRRIDAD PUBLICO; 


Centro Medico na San Nicolas 

Centro di revalidacion na Oranjestad 

Construcction di PAAZ 

Expansion di hospital 

Renovacion di edificio di San Pedro Hospitaal 
Renovacion di Hospital bieuw 

Stichting Geest. Gehandicapten 

Edificio di Kibrahacha 

Maris Stella 

St. Michael Paviljoen 

Pagamento di gastonan medico den exterior 


AGRTCULTURA CRTA Y PESCA; 


Santa Rosa proefstation 

Damnan rond Aruba 

Proyecto di pesca 

INDUSTRIA; 


Aruminco 

Reapertura di refineria 

Renegociacion contracto cu Wickland Oil 

TURIDICO; 


Constitucion di Aruba 

Ley pa eleccion 

Ley di Seguridad di trabao 

Ley di Loonbelasting 

Ley contra traficacion di droga 

Separacion di Inkomstenbelasting pa parejanan casa 

Acuerdo di Noord 

Ley di Cessantia 

Pago igual pa trabao igual 

Haci tur trahador di gobiemo ambtenaar 


Recapitulando e lista di projectonan aki e pueblo Arubano a haña un impresion di un parti di tur e logronan cu tabata na 
beneficio di pueblo. 

Alavez a wordo demostra pakico MEP ta carga e ideologia social democrata. Tur e projectonan menciona tabata necesano 
pa por a duna e lucha estatal un empuhe den su realisacion. 


MEP 

UN PUEBLO ORGUYOSO 


13 











E noticia ultimo "Aids" a logra 
penetra den cura di school" a 
deposita Aruba completo den un 
panico. — E virus Aids ta mórtal y 
no conoce e palabra compacion.— 
Como cu Aids ta un enfermedad 
mortal cu a ser importa na Aruba, y 
nos Isla ta un Isla turistico, anto a 
yega e momento pa machinnan auto- 
matico di condom ser instala den 
bañonan di nos Aeropuerto — Y bo 
ta na altura cu e D.J. y animador di 
"Radio Galactica", "Chando 
Colina" a haya un New-Look? — Ta 
parce cu porfin "Chando Colina" su 
promesa a yega na su final. — 
"Chando Colina" porfin a duna un 
barbero un pida pan cortando su 
cabeinan largo, cu tanto a duna su 
persona fama como D.J. dilanti e 
microfonnan di "Radio Galactica". 
— Si su fansnan lo accepta su per- 
sona cu su New-look, lo keda por lo 
pronto un pregunta. — Ra-Ra. — Y 
bo a ripara cu e wowonan di e lider 
di A.V.P. tin e mesun color di su 
partido? — Ta ser comenta cu ner- 
vio a cuminza ocupa di "Henny 


Eman" pa e eleccion venidero. — 
Tin hopi comentario, cu su docter di 
cas lo a recomenda su persona, pa 
bebe pildo di calmante, pero cu 
Henny Eman lo a nenga esaki. — E 
motibo cu su persona lo a nenga 
esaki ta, como cu Valium ta consisti 
di color geel. — Wel-Wel. — E 
furor cu a ser lanza den aire, a ser 
haci pa "Lady Christy" D.J y 
animadora di "Radio Carina". — 
Manera ta algo normal esaki ta, 
"Lady Christy" a pidi tur su fansnan 
di brug-pariba, pa pone nan cara 
dilanti nan Radio, como cu e tin un 
regalo di cariño pa nan. — Grandi 
tabata e sorpresa pa su fansnan ora 
cu "Lady Christy" a laga un sunchi 
resona den aire. — Y pa cumpli cu 
e obra artistica aki, manera ta algo 
normal, "Lady Christy" a puntra den 
aire, con nan a capta su sunchi. — 
Seco of muha? —- E telefon di 
"Radio Carina" mesora a bira un 
hotline. — Yamadanan mesora a 
drenta pa "Lady Christy" na "Radio 
Carina", informando cu ta algo di 
discriminacion tin y ta pakico e 


sunchi lanza den aire, mester a bai 
exactamente pa esnan pariba di brug 
y no pa e otro districtonan tambe? — 
Ra-Ra. — No tin ningun noticia 
oficial cu "Lady Christy" por a usa 
su sunchi lanza den aire, como arma 
pa e guerra artistico cu ta reinando 
entre nos emisoranan. — Por poco 
"Ruben Traxx, D.J. y animador di 
"Canal 90" ademas cantante di 
"Pride" a ser secuestra na 
Venezuela, durante su actuacion na 
e pais menciona pa e mucha muher- 
nan, na momento cu e laga su voz 
resona como cantante. — Si den e 
proximo gira musical di "Pride" pa 
Venezuela "Ruben Traxx" lo bolbe 
actua como cantante ta depende si e 
haya e permiso oficial di su mucha 
muher. — Esaki ta otro piedra 
atrobe, den e caminda di "Ruben 
Traxx" pa su enlace matrimonial 
cual poco-poco ta yegando na su 
fecha. — Wel-Wel. — Y ta berdad 
cu nos promer minister su Excelen- 
cia "Nel Oduber kier censura nos 
caricaturistnan di nos corantnan di 
Aruba? — Ta kico nos Promer Mi- 

nister kier pa nan pinta anto? — Jan 
Klaas en Katrijn? — Ra-Ra-Ra. — 
E modelo di e portada di "Revista 
Boulevard" Augustus 1992, 
bailarinay cantante solista "Chastity 
Hodge" di "Chicas Gaiterras", 
pronto lo resona su voz ariba nan 
C.D. den un tumba titula "Brasele". 

— Tambe tin noticia ta circula cu e 
cantante "Chastity Hodge" posible- 
mente lo bai canta como solista 
pronto cu "Flash" den un show cu lo 
bai tuma lugar na "Cas di Cultura". 
—Y con por ta cu e productor y D.J. 
di "Radio Caruso Booi" y cantante 
"Cecelito Lopes" a bautiza su cas- 
sette graba ultimo dos vez??? — Of 
talvez nan ta un cassette morocho? 

— Ra-Ra-Ra. — Y bo tambe a pone 
atencion cu na Aruba hopi hende ta 
goza cu tristeza di otro? — Y kico ta 
berdad cu e productor y D.J. y 
animador di "Radio 1270", "Luis 
Zarraga" a ser aserca pa tres emisora 
cu ta transmiti ariba frequencia di 
F.M.? — Ra-Ra. — Y ta berdad cu 
e pacusnan cu ta specializa nan mes 
den bendemento di tela, acutalmente 
ta haciendo bon negoshi? Ta ser 
comenta cu esaki nan tin di gradici 
na Sr. Totty Arends periodista di 
matutino "Corant" pa su accion di 
cinta preto. — Wel-Wel. — Y bo 
tambe a tende cu e gran animador di 
"Radio 1270" Sr. Eddy Maduro a 
yega di studia pa pastor? — Un 
emisora cu sigur cu a score halto 
ariba "informacion di Aids ta "Radio 
Galactica" bou direccion di "Johnny 
Habibe". — Un programa na unda 
yamadanan tabata drenta seconde 
tras di seconde pa informacion. — 
"Radio Galactica" lo keda un peligro 
den aire pa e guerra artistico cu ta 
reinando entre nos emisoranan, si 
nos por a realiza cu hasta for di 
"Punto Fijo" a drenta yamada pa 
informacion. — Ta parce cu ningun 
Gobierno te ainda cu a goberna 
Amba, no a haci nada pa mihora nos 
planta di electricidad. — Atrobe ul- 
timo un parti di Aruba a bolbe keda 
den scuridad. — Si ta placa no tin 
den caha di gobierno pa mihora nos 


planta di electricidad, anto pakico 
no mihora e asunto aki y colga na 
cada palo di luz un flashlight? — 
Ra-Ra. — Ya bo tambe a ripara cu e 
paloma di M.E.P. a bula bai for di e 
emblema di e politico "Rudy Croes? 

— Y si pone bon tino ta realizable 
cu hasta e solo cu ta brilla ariba e 
emblema di M.E.P. a laga "Rudy 
Croes" den scuridad. — Wel-Wel. 

— Y bo tambe ta na altura cu te 
ainda "Flodo" productor y animador 
di "Radio Carina’ no por lubida 
nomber di e persona cu debe cinco 
florin? — Cada oportunidad cu 
presenta na "Radio Carina" mesora 
"Flodo" ta provecha di e ocasion aki 
y ta manda den aire e merengue 
"Compadre Pedro Juan". — Pero si 
ta placa "Flodo" mester pakico e no 
ta aserca su hefe y director di "Radio 
Carina", "Sr. Albert Dieventhaller" 
y pidi pa un aumento di salario? — 
Y bo tambe ta na altura cu Vaticano 
a yega di conoce den su historia, un 
"Papa di Róma Femenino"? — E 
promer "Papa di Roma" aki cual 
tabata un bende muher tabata carga 
e nomber di "Papa Johanna" y e la 
keda goberna e mundo catolico pa 
nuebe luna largo. — Wel-Wel. Y 


kico tin di berdad cu e hacha di e 
partido politico P.P.A. a bira stom- 
pi? Pero comentarionan ta circulan- 
do, cu e hacha aki pa stompi cu e ta, 
cu te ainda tranquilamente por bula 
cabez di un politico afor. — Y bo a 
tende cu un di e cantantenan mas- 
culino di "The Arubian Band" ul- 
timamente ta locamente enamora y 
actualmente ta bibando den e mundo 
di ilucion?. --- Segun comen- 
tarionan cu e cantante aki ta usando 
perfume y aftershave di alta calidad 
y cu tambe e ta bisti mas mihor cu 
nunca. — Hasta noticianan ta cir- 
culando cu ya "The Arubian Band" 
a cuminza enseya den secreto e can- 
cion "Daarkomt de Bruid". — No ta 
conoci ainda, cual lo ta e feliz mucha 
muher cu lo bai compaña e cantante 
aki pa Altar. — Ra-Ra-Ra. —- 
Noticianan fuerte ta circulando cu e 
modelo cu a modela pa "Revista 
Boulevard" di luna di December 
1991," Yolima" ta dal pasonan firme 
pa logra su divorcio. — Cu e noticia 
aki tambe ta ser prueba cu un Trouw 
Boek no tin ningun garantia di un 
amor pa etemidad. — Actualmente 
lo ta asina cu tin dos fans grandi di 
"Lady Christy", cu ta bringando otro 

pa gana corazon di "Lady Christy", 
mandahdo peticion na cantidad pa e 
DJ. femenino aki di "Radio Carina". 
— Anto e mas tristo ta, cu ningun di 
e dos fans aki no conoce e gran 
animadora aki di "Radio Carina", 
"Lady Christy", personalmente y 
tampoco e dos fansnan aki no con- 
oce otro. — Ra-Ra-Ra. — "Lady 
Christy" mes su deseo ta bai pa un 
persona halto, cabei bruin scur y cu 
bigote. — Nos no ta na altura cu si e 
dos fansnan aki ta coresponde na 
deseo di "Lady Christy", pa nan por 
conquista y gana su corazon. — Ra- 
Ra-Ra. — Pero si ta un hecho cu 
pronto pa medio di e noticia aki, cu 
bigote lo ta na moda atrobe. — 
"Lady Christy" mes ta haya, cu carta 
di amor mester bin na moda atrobe, 
como cu e ta algo romantico pa 
manda esun cu bo ta stima. — "Stel- 
la" di "Radio Galactica" ta causando 
un exito den e programa "TOP 10 
BALLADS", na unda e radio oyen- 
tenan por sigui tur e desarollonan di 
artistanan di fama international, cu 
su programa "Fax Farandulero". — 
Un cos ta sigur, cu Stella no mester 
di cansa su man, pa scirbi e homber 
Santo di Spaña un carta, un peticion 
pa regalonan cu e ta desea. — Stella 
lo manda un fax. — Ra-Ra. — Y bo 
tambe a tende, cu un Arabe Mil- 
lonario a propone matrimonio na 
"Eireen Croes" di "Canal 90"? — Y 
tambe cu e ta pensa di hiba "Eireen 
Croes" na su pais? — Nan lo a sera 
conoci cu otro durante un evento 
social. — "Eireen Croes" mientras 
tanto ya a haya su promer reenchi di 
compromiso regalo for di e Arabe 
millonario menciona. — Un reenchi 
di Rubi consistiendo di 24 karat. — 
"Wow!" — Y ta ki dia e hendenan 
na Aruba ta stop di haci redo??? 


"PATSY LOPES’ 
BAILARINA PROFESIONAL 
Dl ARUBA ACTUANDO CU 
EXITO DEN EXTERIOR 

PA "THEOLINDOLOPEZ” 
CU COOPERACION DI "CECELITO LOPES" 



E bailarina Arubiana, Patsy Lopes den kleedkamer. 


Na unda cu e grupo di baile "Aquarella dou Brazil" actua e 
publico mayoria parti ta sali for di nan cas mas liher posible 
pa no perde nada di nan actuacion. Patsy Lopes di Aruba 
tambe ta pertenece na e grupo famoso aki di fama interna- 
tional. E oloshi tabata marcando casi cuarto pasa di diezun 
or ora cu nos tabata para dilanti e porta di e cas di Patsy 
Lopes na Amsterdam - Noord. 

*** 


Patsy Lopez 
conhuntamente 
cu algun 
bailarina di e 
grupo 
Brazileña 
cu cual e ta 
trahando 
profesionalmente 
como 
bailarina 



Aunque cu e calor di zomer ta 
reinando, Patsy Lopes tabata luci 
bunita den su traha deportivo. 
Tabata riparable cu su curpa ta 
molestia, pero esey ta debi di su 
actuacion como bailarina e anochi 
promer. Un cas bunita dorna cu 
potretnan di Aruba ta duna di com- 
prende cu nos ta na e direccion cor- 
recto. Patsy Lopes ta conoci pa su 
amistadesnan na Hulanda bou di e 
nomber di cariño como Pansy. "Y 
kico boso ta pensa di un Oranje Juice 
contra e calor?" Patsy Lopes 
cariñosamente a puntra. Ta riparable 
na su combersacion, cu su amor ta 
completamente pa baile. Con Patsy 
Lopes por a dal asina un paso grandi 
como bailarina corona pa exito? 
Esaki sigur no a bai asina facil, pero 
cu hopi sacrificio, sodor y e amor pa 
su talento como bailarina. Tur esaki 
a haci cu Patsy Lopes a alcanza e 
nivel ariba tereno di bailarina. 

"Hopi hende na Hulanda of di otro 
pais, na unda nos ta haciendo gira 
artistico, ta kere cu ta di Brazil mi ta. 
Pero nada di esey," Patsy hariendo a 
bisa, "cu orgullo mi ta pone nan na 
altura, cu mi ta pertenece di sanger 
na e paraiso Aruba. Nan ta kere, 
como cu mi ta baila samba y musica 
africano, cu mi ta di Brazil. Bo 
mester mira nan cara, con asombra 


nan ta keda, ora mi conta nan cu en 
realidad mi ta di Aruba," Patsy a bisa 
mientras cu un sonrisa a aparece 
ariba su cara. Un sonrisa cu sigur tin 
hopi recuerdo su tras. "No lubida," 
Patsy a bisa aserca, "mi ta bin di 
Aruba y eynan nos por domina tur 
clase di ritmo. E ta algo cu ta den nos 
sanger y esey ningun hende no por 
kite for di nos. Ah," Patsy a bisa, "ta 
di Joven caba mi tabata baila den 
shownan na Tele-Aruba. Pero si 
nunca mi no por a biba pensa 
promer, cu mi lo yega te na baila cu 
un grupo di Brazil cu ta residencia 
na Hulanda." Patsy pa un momento 


a coi un paki sigaria di un marca 
Hulandes for di mesa y a ofrece nos. 
Na e cantidad di e cabitonan cu ta 
den e shinishero, ta riparable cu su 
persona ta huma hopi. Despues di a 
pega e sigaria y laga e promer 
humanan bolter den e sala, Patsy a 
bisa lo siguiente: "Boso tin hopi 
suerte. No ta frieu den e dianan aki. 
Nos tin un bon zomer mes." 

E DIRECTOR DI "AQUAREL- 
LA DOU BRAZIL 

Sinembargo cu Patsy Lopes ta feliz 
cu e ta un bailarina profesional. 


Sintoniza 

esaki no ta di e facil ey. E Director 
di nan grupo di baile ” Aquarella Dou 
Brazil” ta ta un persona hopi streng 
mes. Patsy Lopes di esaki a bisa lo 
siguiente: ’Tromer cu nos bai duna 
un funcion, na cualquier parti di 
Hulanda of un otro pais, e ta pone 
nos enseya hopi duro mes y tambe e 
ta laga nos haci hopi exercicio. E ta 
pone tur su atencion ariba cada paso 
di baile cu nos dal. Talvez bo’n ta 
kere, pero hasta e ta laga nos enseya 
con pa hari ariba enscenario y baila 
cu un sonrisa berdadero y nada di 
artificial. Durante nos actuacion, 
continuamente e sonrisa mester ta 
presente. Esaki ta un arte cu ta per- 
tenece na e bida artistico. Bo no por 
tin problema na momento cu bo ta 
ariba enscenario. Problema bo tin cu 
laga na bo cas. No, facil si e bida di 
un artista no ta, manera hopi hende 
ta imagina nan mes,” Patsy a bolbe 
bisa aserca. ”Y si bo tin nececidad 
pa yora mes, bo tin cu haci esaki te 
ora cu e ultimo aplausonan resona y 
e cortina di enscenario sera pa ul- 
timo vez bo tras. Boso por com- 
prende mi? Y si mi mester bisa cu 
nos director di baile ta di Brazil, anto 
bo mes por imagina con streng e ta. 
Tur cos mester bai perfecto, manera 
e ta desea di bo persona como 
bailarina. Pero kico haci mas,” Patsy 
hisando su schouder a bisa. 
Bailarina ta mi profesion, y mi 


mester haci esaki mas mihor cu ta 
posible,” Patsy a bisa cu un voz or- 
gulloso. Patsy a pone su elleboog- 
nan ariba e leuning di e stul y a hala 
su dedenan un poco for di otro. For 
di e bentana cu ta habri bo por mira 
e claridad di solo cu ta reinando. 
Algun stem di mucha muhernan chi- 
quito cu ta hungando pafor ta scuch- 
able. Na nan voz ta riparable cu nan 
tin placer y ta provechando di e solo. 
Y cu nan razon. E palonan grandi y 
halto tabata brilla cu nan foyonan 
berde pafor y tabata forma un 
naturaleza precioso y unico. Na e 
muraya un potret di nos brug natural 
ta mirable cu su lamar blauw y su 
scumanan blanco. Patsy a pega un 
sigaria pa di tanto vez y a bisa: ”Oh, 
e potret ey ta mi recuerdo favorito di 
Aruba. Mi por tin enverdad un amis- 
tad grandi na Hulanda, pero mi 
corazon ta na Aruba. Ta eynan 
mayoria di mi famianan y amis- 
tadesnan ta bibando. Y lubida bo’n 
ta lubida nan nunca,” Pastsy 
sacudiendo su cabez a bisa. 
”Bosonan tin calor? Mi lo sirbi boso 
cu algo mas pa refresca curpa, y nos 
por combersa e ora ey cu mas 
animo.” Un poco rato despues Patsy 
a pone algo pa refresca e curpa ariba 
mesa y a bolbe tuma su lugar atrobe 
serca nos. Patsy a tuma un poco 
refresco for di e glas y a pasa su 
lipnan ariba otro y despues a bisa lo 


siguiente: ”Bo sa kico mi ta haya 
fantastico trahando como bailarina? 
Ta ora cu e publico presente na e 
show recompensa bo cu nan 
aplauso. Y tambe cu bo ta sera con- 
oci cu otro paisnan, cu nunca antes 
bo’n biba soña of pensa cu bo lo 
bishita. Con? Cual ta e pais mas leu 
cu mi a yega di bishita? Talvez e ta 
resona mucho bunita pa menciona,” 
Patsy formando un sonrisa magica 
ariba su cara precioso a bisa. "Pero 
te ainda e gira artistica mas leu cu mi 
a yega di haci, ta Australia. Tabata 
un vuelo cu a principia na Schiphol. 
Un vuelo na unda a parce cu no tin 
final y ta igual cu e botteman di 
biñanan na bordo di avion a cuminza 
bira bieu. En total nos ta tin 32 ora 
di vuelo of mas. E tabata un vuelo cu 
a laga un cansancio grandi pa nos. 
Pero sinembargo awor cu mi ta na 
Hulanda, mi tin un heimwee pa bai 
Australia atrobe. Enverdad, mi no 
por recorda cu den mi carrera como 
bailarina profesional, cu mi a yega 
di pasa asina bon manera na 
Australia. Con? Cu nos gmpo di 
baile "Aquarella Dou Brazil” ta di 
un nivel halto? Un sonrisa a aparece 
ariba e cara bella di Patsy. Su labios- 
nan cora a saca su belleza mas ainda. 
Patsy pa un momento a wanta su 
rosea aden y despues a bisa: "Tende, 
mi lo bai splica bo algo, y e ora, bo 
mes por balanza nos grupo di baile 

su nivel. Bo ta encontra hopi artista 
di afor eynan, pero nan tin cu actua 
tur anochi cu solamente un vez pa 
siman liber. Pero nos grupo di baile 
no," Patsy sacudiendo su cabez a 
bisa, "nos ta baila solamente den 
weekend y pa teatronan totalmente 
uitverkocht. Ademas nos ta haya nos 
viaha, hotel, cuminda y salario paga. 
Y ora cu nos a sali for di Australia 
pa Hulanda atrobe, ya nos ta tin nos 
contracto pa otro aña atrobe. Awor 
mi ta laga pa boso balanza cu nos 
grupo ta di nivel si of no," Patsy 
hariendo a bisa. 

INVITACION 

Patsy a crusa su pianan ariba otro. 
Ta riparable na su pianan cu un gran 
parti ái su bida e la dedica na 


bailamento. Ariba nos pregunta cu 
Patsy no ta tin miedo di tabata asina 
leu na Australia for di unda cu e ta 
habita, Patsy a hari y a contesta: 
" Awel, e unico problema y miedo cu 
mi ta tin, pa mainta tempran ora mi 
sali for di baño, pa e otro 
bailarinanan no caba cu e desayuno 
promer cu mi yega na mesa. Patsy a 
bisa cu un hari ariba su cara. Patsy 
pa un momento a mantene un silen- 
cio. Tabata riparable cu e tabata leu 
den su imaginacion, te na momento 
cu e telefon pa di tanto vez a resona 
atrobe. "Oh, telefon. Mi lo bai cohe. 
Despensa mi un rato por fabor. 
"Halo, cu Patsy," nos por a tende su 
voz resona. Patsy a coi un pen y a 
cuminza nota loque a ser bisa na su 
persona. Un boekenkast yen di buki, 
ta duna di comprende, cu Patsy ta 


gusta lesa. E telefon a ser poni ariba 
haak atrobe, y cu un cara contento 
Patsy a bin den nos direccion. "Un 
bon noticia, aunque ainda no ofi- 
cial," Patsy a bisa mientras cu e la 
pasa su labiosnan ariba otro. "Un 
pedida pa un actuacion na Japan. 
Kere mi, mi ta contento mes. Pero 
mi por a keda mas contento ainda, si 
nos a haya un invitacion for di 
Aruba. Pasobra na Aruba mes, nan 
no a yega di mira mi nunca trahando 
como bailarina profesional. Y kere 
mi, esey ta e deseo mas grandi di mi 
corazon y mas romantica cu por ex- 
isti. Pero si por drenta un yamada 
awor, cu nos tin cu bai actua na 
Aruba, kere mi, cu nos hunto akinan 
lo celebra esaki mesora cu cham- 
pagne. Boso ta di acuerdo cu mi?" 



Andrés Pérez Jurado, ta un pintor di fama internacional cual persona ta di Venezueia. Sin 
embargo den su artenan e artista aki varios vez a expreciona su stimacion y amor cu e tin pa 
Aruba. Den un di e cuadranan cu e ia pinta, e la deposita su sentimento cu e tin pa nos dushi 
Isla. Den su arte cual ta ariba e potret aki, nos por mira nos dushi Isla Aruba cu varios 
edificionan folklorico cu e ta pertenece. Tambe nos por mira tres avion di Air-Aruba ariba su 
cuadra. Revista Boulevard lo haci su maximo esfuerzo pa e siguiente edicion di Revista 
Boulevard, pa trece un entrevista cu e gran artista pintor di Venezuela," Andrés Pérez Jurado". 

[ scondi di ARIM 
nos Famia Real 
> no haya pa mira 


Un vez den cantidad di aña Aruba ta 
den un celebracion extra. E aña aki 
atrobe esaki lo ta e caso. Nos Famia 
Real pronto lo ta di bishita na Aruba. 
E rutanan cu nos Famia Real lo 
bishita lo haya un extra limpieza. 
Despues un control extra ta ser haci, 
cu tur cos ta na ordo manera debe 
ser. E folklore Arubiano atrobe lo 
brilla manera nunca ariba e dia ey. E 
baile di cinta, un baile importa for di 
Hulanda atrobe lo ser baila pa di 
tanto vez atrobe pa nos bishitan- 
tenan halto. Aruba ta di fiesta. Aruba 
lo haya un otro imagen. E Famia 
Real lo ta sumamente ocupa ariba e 
dia ey pa tanto bishita cu nan lo haci. 

Pero un lugar di Aruba manera 
semper, nan no lo haya pa mira, y 
talvez hamas e oportunidad aki lo 
presenta tampoco pa nos Famia 
Real. E lugar aki ta kedando na San 
Nicolas, y ariba e dia ey e lo ta 
bandona y ningun bandera oficial lo 
bula pa yama nos Famia Real un 
bon-bini. Nos ta refeni akinan di e 
hanchinan tras di e caya principal di 
San Nicolas. Pero esaki no ta un 
punto facil pa nota esaki den e 
programa oficial ariba e dia tan 
grandi aki. E caya aki ta e scuridad 
di Aruba, na unda ta reina pros- 
titucion, criminalidad, droga y 
bebemento di litersnan di alcohol. 
Sinembargo e cayanan di e hanchi 
scur aki, ta cargando nombernan di 
artistanan Hulandes cu a muri 
siglonan pasa, pero cu awor nan ta 
popularmente conoci mundo com- 
pleto pa nan arte. Artistanan cu a 
muri pober, pero cu awe nan artenan 


ta costa millones di florin. Jan 
Steenstraat ta un di nan, 
Ruyselkadestraat y pa no lubida e 
pintor mas famoso mundialmente 
conoci yama na bida Rembrand. 
Nan pintornan ta ser encontra den e 
museonan di mas fama den mundo 
completo. Turistanan cu ta di bishita 
di Hulanda ta para oranan den fila, 
pa yega na turno pa nan por haya e 
oportunidad pa admira e artenan cu 
e gran artistanan aki a laga atras. Y 
kende no a yega di tende Govertflink 
cual un di e hanchinan scur tambe a 
haya e honor di e nomber, 
Govertflinckstraat? Na momento cu 
nos Famia Real ta presentando un 
envento pa scucha of admira nos 
Artistanan Arubiano, den e 
hanchinan di San Nicolas e bida lo 
sigui normal manera costumber. For 
di e barnan lo resona, Vallenato, 
cumbia, merengue y hopi otro ritmo 
mas cu a yega e nivel necesario. Por 


ser bisa cu e hanchinan aki di San 
Nicolas ta condena. Nan no ta ser ni 
usa pa e partidonan politico pa gana 
votos. No ta ser exigi pa e 
edificionan ser geverf pa e dia spe- 
cial di nos bishita di nos Famia Real. 
E no ta pertenece di ningun simbolo. 
E energia di nos gobierno of esnan 
di antes nunca a balanza e cayanan 
aki. 

Na momento cu nos Famia Real ta 
di bishita na Aruba, lo reina sola- 
mente un sombra scur den e 
cayanan. E cayanan ariba e dia di e 
fiesta cu ta reinando, lo parce un 
santanta, pero sin cruz. Solamente 
bo lo encontra e barinan di sushi, 
cacalacanan y e djakanan cu ta 
provecha di sali for di nan hol ora cu 
apetito drenta nan curpa. 

E PROMERIMPRESION 

E promer impresion cu bo ta haya di 
e hanchinan aki no ta algo di gaba. 
Un gran escala di auto parkeer preta 
ariba otro. E trupanan di papel cu ta 
bulando ta riparable pa e caya cu nan 
ta susha. Mas nos dilanti un homber 
color scur ta labando su auto. E kier 
haci un combersacion cu nos, pero e 
ta exigi pa su persona no sali ariba 
potret. "Tende," e la bisa, "ta mihor 
boso no cana cu e camara ey den e 
hanchinan aki. E ta algo peligroso pa 
boso. E ta hopi actractivo mes pa e 
drogaditonan, y boso por pone boso 
bida den peligro. No cu mi kier span- 
ta boso, pero den e hanchinan aki ta 
solamente amargura so boso por 
spera. Boso por comprende mi?" Un 
mucha homber na e momento ey a 
pasa nos ariba su bicicleta. Despues 
cu e la pasa nos, e la bolbe bira su 
cabez atrobe pa un rato den nos 
direccion. E homber pa un rato a 
bolbe sigui laba su auto y despues a 
dirigi su mes na nos. "Bo sa, mi mes 
cu ta bibando den e caya aki y ta un 
conocir akinan, ya dos vez caba mi 
a ser roba. Increible, pero ta hopi 
sinverguenza mes ta cana den e 
hanchinan aki. Y tristo ta, cu nan 
mes ta bibando otro caminda, pero 
ta akainan nan ta busca nan vic- 
timanan. Kico? La Reina ta bin 
Aruba atrobe? Mi a tende algo asina, 
pero mi a kere cu ta otro aña e ta bin 
Aruba. Pero nan lo bin pa e paraiso 


Aruba, pero no akinan. Nos ta e parti 
scondi di e paraiso." Un caya mas 
despues, nos a encontra cu dos 
muher colombiana. Cu un sonrisa 
ariba nan cara nan a saluda. Pero e 
ta mas un sonrisa di invitacion pa un 
rato alegre, cu un sonrisa di saludo. 
Dos dama di color scur, cu tabata 
sinta pafor na rand di nan porta, a 
core bai paden ora cu nan a descubri 
nos. Na e accento di nan papiamen- 
to, bo por a saca afor cu nan ta 
Dominicana. Mas despues nos a en- 
contra cu un homber y a haci un 
combersacion chiquito. "Bo sa, mi 
mes tin gana di muda for di akinan. 
Pero na unda mi mester bai? Si mi 
mester bai un caminda pa dal un 
cervez, nunca mi no ta sinti mi na 
cas. Asina cu nan descubri for di 
unda mi ta, mesora mi ta ser mira cu 
mal wowo. Nan ta keda mira mi, 
mescos cu ta un enfermedad 
pegagoso mi tin. Pero kico haci mas. 
No tin cas ningun caminda. Y e 
cayanan aki dia pa dia ta birando 
mas peligroso. Nunca bo no ta sinti 
bo cu seguridad. Ta ser golpia y 
horta den e hanchinan aki. 

INSEGUR 

Pero e hanchinan akj nunca no a 
goza di un bon nomber. E bida eynan 
ta insegur. Esnan cu ta habita e lugar 
aki ta un pueblo mescla. Anochi 


musicanan duro ta fesonando for di 
e barnan compaña pa harimento di e 
muhernan di bar y e clientenan. 
Esnan cu ta adicto na droga ta ser 
tenf for di e baman. Pero tan pronto 
cu bo bandona un bar, nan ta aserca 
bo pa placa pa nan por come. 

Pero come kico? Pan of droga? Un 
jo.ven di 25 aña , a duna e siguiente 
di compronde: "E drogaditonan no 
tin trabou. Of ta nan mes no kier 
traha. Nan no tin ningun futuro mas 
nan dilanti. Y ora bo ta bibando den 
e bario aki of den vecindario, bo 
mester ta fuerte para den bo zapato, 
pa bo tambe no cai den e mundo di 
criminalidad. Mi mes semper ta 
cana arma. Nunca bo no sa delanta 
cu nan por alcanza bo cu mal inten- 
cion. Mi tin experencia caba. Un vez 
dos joven a para mi y a pone un 
cuchui cu su punta na mi garganta, 
mientras cu e otro tipo a horta mi. Mi 
a perde mi cadena, oloshi man, dos 
renchi y mi cartera. 

Pa su mayan ta un amigo mester a 
yuda mi, pa mi no a keda cu stoma 
bashi. Ah, nan mester pone mas 
polis den e bario aki y especialmente 
den oranan di anochi. Anto pa no 
lubida e cantidad di casitanan cu ta 
yena un muheman, cual hopi di nan 
ta ilegal." Y si bo kier papia di Aids, 
ta den e hanchi aki e vims mortal ta 
bibando. Bo tambe no ta kere esey?" 

Despues di e combersacion cortico 
ey nos a haci un ultimo paseo den e 
hanchinan. Un cas di tabla tur kibra 
y yen di sushi ta duna di comprende, 
cu ta parce enverdad cu e lugar aki 
ta un parti scondi den nos paraiso 
Aruba. Pero no por ta otro tampoco, 
e lugar aki tin su mal nomber. 
Hanchi di puta. Hanchinan cu sigur 
lo keda scondi pa nos Famia Real 
durante nan bishita na Aruba. Eynan 
e Himno Hulandes y di Aruba no lo 
resona. Tampoco no ta bai para nin- 
gun mucha muher chiquito, pa 
entrega nos Famia Real un bouquet 
di flor. 





comete 
na su suejra 


Louis Lijuma ta bibando hunto cu su 
señora y siete yiunan serca nan 
suegra, den un pueblo hopi escondi 
y atrasa yma Ndola den sur di Zam- 
bia. Sinembargo cu Louis ta hibando 
un bida feliz, e no por soporta e 
sufrimento cu su suegra ta hibando, 
causa pa e enfermedad reumatismo. 
Ariba un dia Louis a tuma e decision 
cu e lo percura pa su suegra por 
recupera di salud. E la dicidi di aserca 
un curandero-spiritista, envez di a 
busca yudanza di un docter. Talvez ta 
nan traduccion, cu Louis a haci esaki 
of ta su bobedad a dirigi su persona 
pa busca recuperacion pa su suegra, 
serca e curandero-spiritista, 
Docholee Domo. Cu un hari ariba su 
cara, e curandero-spiritista, cu ta 
gusta haci su practicanan di abra- 
cadabra a ricibi Louis den su casita 
traha di yerva. Cu tur su atencion e 
tabata scuchando loque Louis tabata 
contando su persona tocante su 
suegra cu ta sufriendo hopi pa 
motibo di su enfermedad. Despues di 
un forma normal e la bisa lo siguiente 
na Louis: "Tende, loque bo ta contan- 
do di bo suegra, no ta algo di 
gravedad. Como curandero, ml tln e 
experencia ey caba di un enfermedad 
asina. Loque cu a pasa cu bo suegra, 
ta algo cu tur muher bieu por haya. 
Bo suegra a coi simplemente un frieu 
den su wesonan. Mi lo duna bo algun 
foyo di un mata pa cura su persona. 
E foyonan aki no ta aigo barata si, 


como cu nan ta foyo di mata 
morocho. Tur loque bo mester haci ta 
pone un sorto di tobo grandi, den 
cual bo suegra por sinta tranquil 
aden. Ora bo ta asina leu, bo ta pone 
bo suegra aden, y bo ta pone e tobo 
yen di awa, y despues bo ta laga esaki 
herbe poco-poco cu bo suegra aden 
ariba candela." Louis a grawata ariba 
su cabez y despues a puntra e 
siguiente na e curandero: "Pero ml 
suegra lo por soporta e cayente ariba 
candela?" Un hari falso a aparece 
ariba e cara di e curandero y despues 
e la contesta e siguiente na Louis: 
"No, di e tanto cayente ey, bo suegra 
no ta bai slnti. Ta pesey e foyonan tey. 
Nan ta proteha bo suegra contra 
cualquier doior. Y esey lo recupera 
bo suegra mesora for di su enfer- 
medad. Bo a comprende mi? Ademas 
bo kier pa bo suegra cura toch for di 
su enfermedad? No ta asina? Y bo no 
mester preocupa bo mes di e tanto ey 
cu e trabou ey. Mi mes lo ta presente 
tambe pa yuda bo cu esaki." Louis a 
knik cu su cabez cu e la comprende 
loque cu e spiritismo a bisa su per- 
sona. 

E SUEGRA ARIBA CANDELA 

Dos dia despues Louis a dicidi pa 
sigui e conseho di e spiritismo- 
curandero, y e la logra na convence 
su suegra, cu ta pa su mes un bon e 
tin cu haci esaki. E spiritismo Domo 


na e momento ey tambe tabata 
presente, pa duna instruccion na 
Louis con e mester traha cu su 
suegra. Ora cu e anciana a cuminza 
grita y sclama di dolor y tabata trata 
na sali for di e tobo grandi ariba can- 
dela, Louis cu un hooivork tabata 
trata na tene su suegra den e weya. 
Mientras tanto e spiritismo- 
curandero mes tabata baila rond di e 
tobo ariba candeia, pa corre cu e mal 
spiritonan. 

Louis despues tocante esaki a conta 
lo siguiente: "Naturalmente cu mi no 
a haya e trabou aki algo agradable. 
Pero kico mas mi mester a hacl! E 

spiritista a splica mi, cu esaki ta e 
unico manera, pa mi suegra por 
recupera di su enfermedad mas pron- 
to cu ta posible. Y mi a kere su 
palabra y tabata desea pa mi suegra 
por recupera di su dolor, cu e ta 
sufriendo tur dia. E ta un bon suegra 
mes, pa mi mester mira obligatoria- 
mente cuanto sufrimento e ta pasan- 
do aden. Pero mi a keda straña, ora 
cu despues di algun rato mi suegra a 
stop di grita y sapatia. Ta tristo pa 
bisa esaki, pero den promer instante, 
mi a kere cu mi suegra a cuminza bira 
bon di su enfermedad. Pero despues 
si mi a spanta, ora cu mi a mira e 
cabez di mi suegra desaparece bou 
di e awa cu tabata herbiendo. Mesora 
mi a realiza cu algo no por ta bon 
mas. Mi a spanta y a puntra e spiritis- 
ta curandero mesora lo siguiente: 
‘*Ta kico bo a haci cu mi suegra? Mi 
tier sa cu e pober a muri!" E spiritis- 
ta-curandero no a perde tempo y a 
contesta lo sigulente na Louis: 
"Sorry, pero esakl ta algo normal. 
Pasobra semper den un caso asina, 
algo por bai malo." 

Despues di a bisa esey, e spirltista- 
curandero, Domo, a pasa man cu su 
cosnan, y a laga mi pa ml cuenta cu 
e desastro fatal." 

KEHO ENTREGA NA POLIS 

E suegra dl Louis, Cece Kaemba, a 
murl un morto Igual cu un kreeft her- 
biendo ariba candela. Enverdad cu e 
anciana a libra for di su sufrimento pa 


semper, pero e mester a paga cu su 
bida pa esaki. 

Algun dia despues, cu cooperacion 
di algun di e habitantenan di e pueblo 
na unda Louis ta bibando, e polisnan 
por a detene E spiritlsta-curandero. E 
lo mester aparece awor dilanti hus- 
ticia como culpable dl aseslnato. 

E polis, Frankie Dwanamacho na 
Lusaka a conta lo siguiente di e caso 
tristo aki: "Ta un escandalo grandi cu 
un ser humano di un forma asina 
cruel y horrible mester a yega na fin 
di su bida. Esaki ta un escandalo y 
verguenza cu algo asina mester a 
tuma lugar den un mundo asina 
moderno. Pero si," e polls a sigul 
bisa, "boso por kere mi, cu algo asina 
hamas nos lo tolera, cu clase di 
curanderonan aslna por slgui haci 
nan trabou. Ta hopi tristo mes, cu 
ainda tin cierto hendenan cu ta kere 
den clase di porquerianan asina." 
Mientras tanto e polis, Frankie ta di 
opinion, cu un keho mester ser 
entrega tambe contra Louis. "Ta un 
barbaridad, cu Louis mester a aserca 
un curandero, cu no sabi nada di doc- 
ter pa termina cu un bida di su 
suegra, kende tabata luchando pa su 
salud y no pa haya su morto. E hom- 
ber ey ta mas cu un estupido pa aser- 
ca un spiritlsta- curandero cu no sa 
unda su cara ta para, corda pa e por 
cura hende! Nos tln hopi bon docter 
diploma mes akinan, cu Louis por a 
aserca pa ayudo di su suegra. Pero ta 
asina blda ta," e polis a bisa, "mester 
tln bobonan pa esnan mas sabi, por 
goza di e estupidonan." 


REVISTA BOULEVARD 

Ta expresa su mas profundo condolencia, 
na tur esnan cu a perde un of mas famia 
den e catastrofe aereo na 
Bijlmermeer-Amsterdam. 

Cu e angelnan di cielo, ricibi nan alma 
cu musica di harpa, 
cantando "Himno di paz", 
den e reino di nos Gran Señor, 
Creador di mundo y cielo. 

Cu Dios Todopoderoso drama su bendicion 
pa e consuelo necesario 

X>ONCHrS SUPERMERCADO 


bai Nord 



* Awor mas Barata 

* Full Full gestock 

* Camiceria: Carni y Beleg Fresco Corta Bo Dilanti 

* Pan Dushi - Koeki - Drigidek - Bolo - Quesillo 

* Tur marca di cervez - Rum - Whisky - Refresco 

* Liquoman di mihor calidad tur surtido full stock 

* Tur Fruta y Verdura dushi y fresco tur dia 



Pisca fresco tur siman 


Nos lo aprecia bo bishita, nos ta habri tur dia 8'or - 12'or/2:30 
Diadomingo habri for di 9'or - l'or 
TeL 28662 Macuarima - Sta. Cruz. 


Tor 

GENERAL MILLS CEREALS 


TIP TOP AGENCIES 


GENERAL COMMISSION AGENT 


TEL; 22269 


Obtenible na tun 
Supennnarket 


Si Grocenies 



ROB’ S TIRE 
REPAIR SHOP 

We will save you money 
on 

Foreign & Mojor 
Grond Tires 

Our Business is 
Customer sotisfoction 


Sobano Grondi 2 Sto. Cruz 




























